CWT บวก 2.38% กูรูเชียร์”เก็งกำไร”ก่อนเพิ่มทุนขาย PP ในก.ย. พร้อมเทคนิคดี
CWT บวก 2.38% กูรูเชียร์"เก็งกำไร"ก่อนเพิ่มทุนขาย PP ในก.ย. พร้อมเทคนิคดี
21 ส.ค. 2558

บริษัท ชัยวัฒนา แทนเนอรี่ กรุ๊ป จำกัด (มหาชน) หรือ CWTณ เวลา 10.41 น.อยู่ที่ระดับ 3.44 บาท บวก 0.08 บาท หรือ 2.38% ด้วยมูลค่าซื้อขาย 23.70 ล้านบาท

บล.คันทรี่ กรุ๊ป ระบุวันนี้(21 ส.ค.)ว่า บมจ.ชัยวัฒนา แทนเนอรี่ กรุ๊ป(CWT) ราคาหุ้นลงลึก-เงียบไปนานถือโอกาสจับทาง”เก็งกำไร”โดย มี 2 ประเด็นที่จะต้องติดตามประกอบเข้าเป็นปัจจัยในการลงทุนก็คือ ราคา PP ที่จะต้องเพิ่มทุนประมาณเดือนหน้าราว ๆ 3.7 บาท สูงกว่าราคากระดาน โดยจิตวิทยาถ้าราคากระดานต่ำจะมีปัญหาแน่ ดังนั้นราคาหุ้นควรจะวิ่งไปอย่างน้อย 3.7 บาท
ประเด็นที่สองเรื่องโรงไฟฟ้าขยะโรงแรกที่บริษัทจะได้สัญญาการขายไฟจากการไฟฟ้านั้น กำหนดการไว้ประมาณเดือนกันยายน เร็วๆ นี้อาจจะมีข่าวดีนี้ออกมา โดยโรงไฟฟ้าขนาด 9.9MW โรงแรกของบริษัทจะได้เริ่มลงมือก่อสร้าง ส่วนโรงที่ 2 คาดว่าจะได้มาใกล้เคียงกัน เท่ากับอย่างน้อยปีนี้มี 2 โรงในมือ รวม ๆ กันเกือบ 20MW ถ้าได้ตามนี้จะเป็นการ confirm ว่าพื้นฐานอนาคต CWT เปลี่ยนและไปไกลแน่
ราคาหุ้นลงมาต่ำมาก บริเวณ 3 บาทจะเห็นแรงรับต่อเนื่อง และเกิดเป็น Double bottom โดยการดีดตัวเมื่อวานเป็นครั้งแรกในรอบเกือบ 3 สัปดาห์ เป็น Tower แบบ Bullish Engulfing ขณะที่ RSI ไต่ขึ้นล่วงหน้าแล้ว ประเมินว่าถ้าวอลุ่มเข้าต่อเนื่องจะเป็น W-shape มีต้านแรก 3.50 บาท ต้านถัดไป 4 บาทต้องกลับไปให้ได้ ไม่งั้นการเพิ่มทุนเพื่อซื้อโรงไฟฟ้าอาจจะต้องปรับราคากันใหม่ ถ้าปรับต่ำลงเงินก็จะไม่พอ
               